የአምና እና የዘንድሮ አቡበከር ልዩነት አለው። አምና በጣም ጥሩ ነበርኩ። ለእኔ መልካም አመት ነበር። ዘንድሮ በተወሰነ መልኩ ቡድናችን ጥሩ አይደለም። እኔም ጥሩ ጊዜ እያሳለፍኩ አልገኝም ፤ ምክንያቱም አሰልጣኝ ፓፒች በነበረበት ወቅት ከ18 ተጫዋች ዝርዝር ሁሉ እወጣ ነበር። አሁን ያለው አሰልጣኝ ደግሞ ለእኛ ጥሩ ነገር አለው። 18 ውስጥ እያካተተ ቀይሮም እያስገባኝ እየተጫወትኩ ነው። አንዳንዴ የማገኛቸውን እድሎች አለመጠቀም እኔ ጋር ችግር ቢኖርም ብዙ ጊዜ ተቀይሬ የምገባው ቡድናችን እየተመራ በመሆኑ ጫናውን መሸከም በእዚህ እድሜዬ ይከብዳል። አምና ቋሚ ሆኜ በተሰለፍኩባቸው አምስት ጨዋታዎች አምስት ጎል አስቆጥሬያለሁ። ያው የኳስ ባህርይ በመሆኑ ልምምዴን ጠንክሬ መስራት ነው።
